**ΠΑΡΟΧΗ ΧΡΗΜΑΤΙΚΩΝ ΒΟΗΘΗΜΑΤΩΝ ΓΙΑ ΤΡΙΤΕΚΝΕΣ & ΠΟΛΥΤΕΚΝΕΣ ΜΗΤΕΡΕΣ**

**(ΠΡΟΓΡΑΜΜΑ ΑΓΡΟΤΙΚΗΣ ΕΣΤΙΑΣ)**

Για τη συμμετοχή στο εν λόγω πρόγραμμα απαιτείται η υποβολή **ηλεκτρονικής αίτησης στα ΚΕΠ από 05/06/2024 μέχρι και 25/06/2024**.

Για τη συμπλήρωση της ηλεκτρονικής αίτησης θα πρέπει η δικαιούχος να έχει μαζί της:

**α)**Οποιοδήποτε έγγραφο από το οποίο να προκύπτει ο Αριθμός Μητρώου Κοινωνικής Ασφάλισης (**ΑΜΚΑ)**της, καθώς και των προστατευομένων μελών της (π.χ. βεβαίωση ΑΜΚΑ κ.λπ.)ή οποιοδήποτε έγγραφο από το οποίο να προκύπτει ο **Αριθμός Μητρώου (Α.Μ.) ΕΦΚΑ (ΟΓΑ)**(π.χ. ενημερωτικό σημείωμα συντάξεων ή απόκομμα καταβολής εισφορών κ.λπ.).

**β)Δελτίο Αστυνομικής Ταυτότητας.** Σημειώνεται ότι σε περίπτωση που το δικαίωμα περίθαλψης των τέκνων δεν προέρχεται από την ασφαλισμένη ή συνταξιούχο στον ΕΦΚΑ (ΟΓΑ)μητέρα, αλλά από τον ασφαλισμένο ή συνταξιούχο στον ΕΦΚΑ(ΟΓΑ)πατέρα/σύζυγο, θα πρέπει απαραίτητα να προσκομισθεί και το ατομικό βιβλιάριο του πατέρα/συζύγου**.**

**Α.2. ΔΙΚΑΙΟΛΟΓΗΤΙΚΑ**

Τα δικαιολογητικά που πρέπει **να συνοδεύουν την αίτηση για συμμετοχή** στο πρόγραμμα και θα αποστέλλονται στον ΟΠΕΚΑ είναι:

**α)Πιστοποιητικό Οικογενειακής Κατάστασης** από το οποίο να προκύπτει ο αριθμός των τέκνων της τρίτεκνης ή πολύτεκνης μητέρας.

**β)Διαζευκτήριο ή συμφωνητικό**(αφορά διαζευγμένες ή εν διαστάσει μητέρες) από το οποίο να προκύπτει ποιός γονέας έχει την επιμέλεια του/των παιδιού/ων.

**γ)** Για τα παιδιά άνω των 18 και μέχρι 24 ετών εφόσον είναι άνεργα ,**Βεβαίωση Ανεργίας του ΟΑΕΔ** (ότι είναι εγγεγραμμένοι ως άνεργοι κατά την υποβολή της αίτησης).

**δ)** Για τα παιδιά άνω των 18 και μέχρι 24 ετών :

- εφόσον σπουδάζουν σε Ίδρυμα Ανωτάτης ή Ανώτερης Εκπαίδευσης στην

Ελλάδα φωτοαντίγραφο της Ακαδημαϊκής Ταυτότητας (“πάσο”) από το

οποίο θα προκύπτει ο αριθμός ακαδημαϊκής ταυτότητας του φοιτητή ή εάν

σπουδάζουν στο εξωτερικό αντίστοιχα φωτοαντίγραφο της βεβαίωσης

σπουδών από το Ίδρυμα του εξωτερικού.

* πιστοποιητικό σπουδών Μεταλυκειακού έτους- Τάξη Μαθητείας των

Επαγγελματικών Λυκείων (ΕΠΑΛ) από το οποίο θα προκύπτει, η ημερομηνία

εγγραφής του σπουδαστή των ΕΠΑΛ στην τάξη μαθητείας

* βεβαίωση σπουδών εφόσον σπουδάζουν σε ΙΕΚ της ημεδαπής και δεν

εκδίδεται κάρτα φοίτησης («πάσο») .

**ε) Φωτοαντίγραφο της Ακαδημαϊκής Ταυτότητας** (“πάσο”) από το οποίο προκύπτει ο αριθμός ακαδημαϊκής ταυτότητας του φοιτητή (αφορά τέκνα άνω των 18 και μέχρι 24 ετών που σπουδάζουν σε ΑΕΙ ή ΤΕΙ).

**στ)**Στην περίπτωση παιδιών με ποσοστό αναπηρίας 50% και άνω , ανεξαρτήτου ηλικίας απαιτείται επιπλέον αντίγραφο της γνωστοποίησης αποτελέσματος πιστοποίησης αναπηρίας ή της απόφασης της υγειονομικής επιτροπής.

**ζ) Φωτοαντίγραφο βιβλιαρίου τράπεζας** από το οποίο να προκύπτει ο ΙΒΑΝ του τραπεζικού λογαριασμού της τρίτεκνης ή πολύτεκνης μητέρας, ανεξαρτήτως αν η τρίτεκνη ή η πολύτεκνη μητέρα είναι αποκλειστικός δικαιούχος ή συνδικαιούχος του λογαριασμού.

**η)** Σε περίπτωση που **τρίτο πρόσωπο** προσέλθει για την υποβολή αίτησης συμμετοχής, πρέπει απαραίτητα να προσκομίσει όλα τα δικαιολογητικά που αναφέρονται ανωτέρω, καθώς και **νόμιμη εξουσιοδότηση** της αιτούσας.

**Τρίτο πρόσωπο θεωρείται και ο σύζυγος.**